CELEX: 32016R0582
Language: sl
Date: 2016-04-15 00:00:00
Title: Uredba Komisije (EU) 2016/582 z dne 15. aprila 2016 o spremembi Uredbe (ES) št. 333/2007 glede analize anorganskega arzena, svinca in policikličnih aromatskih ogljikovodikov ter nekaterih izvedbenih meril za analizo (Besedilo velja za EGP)

16.4.2016   
               
               
                  SL
               
               
                  Uradni list Evropske unije
               
               
                  L 101/3
               
            UREDBA KOMISIJE (EU) 2016/582
      z dne 15. aprila 2016
      o spremembi Uredbe (ES) št. 333/2007 glede analize anorganskega arzena, svinca in policikličnih aromatskih ogljikovodikov ter nekaterih izvedbenih meril za analizo
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 11(4) Uredbe,
      ob upoštevanju naslednjega:
      
                  (1)
               
               
                  Uredba Komisije (ES) št. 333/2007 (2) določa metode vzorčenja in analitske metode za uradni nadzor vsebnosti nekaterih onesnaževal v živilih.
               
            
                  (2)
               
               
                  Mejne vrednosti nekaterih onesnaževal v živilih so bile določene z Uredbo Komisije (ES) št. 1881/2006 (3). Uredba Komisije (EU) 2015/1006 (4) je spremenila Uredbo (ES) št. 1881/2006 in določila mejne vrednosti anorganskega arzena, zato je primerno določiti posebne postopke v zvezi z analizo za anorganski arzen.
               
            
                  (3)
               
               
                  Standard EN 13804 v zvezi z določevanjem elementov in njihovih kemijskih oblik je bil posodobljen, zato je primerno posodobiti sklic na navedeni standard.
               
            
                  (4)
               
               
                  Mejne vrednosti policikličnih aromatskih ogljikovodikov (PAH) v kakavovih zrnih in iz njih pridobljenih proizvodih je treba določiti na podlagi maščobe. Preskusi strokovnosti, ki jih je opravil referenčni laboratorij Evropske unije za PAH, kažejo na razlike pri določanju vsebnosti maščobe. Zato je primerno uskladiti pristop za določanje vsebnosti maščobe.
               
            
                  (5)
               
               
                  Po nasvetu referenčnega laboratorija Evropske unije za težke kovine v krmi in živilih je primerno spremeniti opredelitev meje določljivosti in izvedbenih meril, povezanih z mejo zaznavnosti analitskih metod za svinec, kadmij, živo srebro in anorganski kositer.
               
            
                  (6)
               
               
                  Primerno je, da se določbe o metodah vzorčenja in analitskih metodah uporabljajo tudi zunaj okvira uradnega nadzora.
               
            
                  (7)
               
               
                  Uredbo (ES) št. 333/2007 bi bilo zato treba ustrezno spremeniti.
               
            
                  (8)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Uredba Komisije (ES) št. 333/2007 se spremeni:
      
                  1.
               
               
                  naslov se nadomesti z naslednjim:
                  
                     „Uredba Komisije (ES) št. 333/2007 z dne 28. marca 2007 o določitvi metod vzorčenja in analitskih metod za nadzor vsebnosti elementov v sledovih in onesnaževal iz predelave v živilih“;
                  
               
            
                  2.
               
               
                  v členu 1 se odstavek 1 nadomesti z naslednjim:
                  „1.   Vzorčenje in analize za nadzor vsebnosti svinca, kadmija, živega srebra, anorganskega kositra, anorganskega arzena, 3-MCPD in policikličnih aromatskih ogljikovodikov (PAH), ki so navedene v oddelkih 3, 4 in 6 Priloge k Uredbi (ES) št. 1881/2006, se izvajajo v skladu s Prilogo k tej uredbi.“;
               
            
                  3.
               
               
                  Priloga se spremeni v skladu s Prilogo k tej uredbi.
               
            Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 15. aprila 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 165, 30.4.2004, str. 1.
      
         (2)  Uredba Komisije (ES) št. 333/2007 z dne 28. marca 2007 o določitvi metod vzorčenja in analitskih metod za uradni nadzor vsebnosti svinca, kadmija, živega srebra, anorganskega kositra, 3-MCPD in benzo-a-pirena v živilih (UL L 88, 29.3.2007, str. 29).
      
         (3)  Uredba Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (UL L 364, 20.12.2006, str. 5).
      
         (4)  Uredba Komisije (EU) 2015/1006 z dne 25. junija 2015 o spremembi Uredbe (ES) št. 1881/2006 glede mejnih vrednosti anorganskega arzena v živilih (UL L 161, 26.6.2015, str. 14).
      
         PRILOGA
         Priloga k Uredbi (ES) št. 333/2007 se spremeni:
         
                     1.
                  
                  
                     točka C.2.2.1 se nadomesti z naslednjim:
                     „C.2.2.1   Posebni postopki za svinec, kadmij, živo srebro, anorganski kositer in anorganski arzen
                     
                     Analitik prepreči onesnaženje vzorcev med njihovo pripravo. Naprave in oprema, ki pridejo v stik z vzorcem, po možnosti ne smejo vsebovati kovin, ki jih določajo, temveč morajo biti izdelani iz inertnih materialov, npr. iz plastičnih materialov, kot sta polipropilen in politetrafluoroetilen (PTFE) itd. Očistiti jih je treba s kislino, da se čim bolj zmanjša tveganje za onesnaženje. Za rezanje robov se lahko uporabi visokokakovostno nerjavno jeklo.
                     Obstaja več primernih posebnih postopkov za pripravo vzorcev, ki se lahko uporabljajo za obravnavane proizvode. Za vidike, ki jih ta uredba posebej ne zajema, je standard CEN ‚Živila – Določevanje elementov in njihovih kemijskih oblik – Splošna navodila in posebne zahteve‘ (*) primeren, vendar pa se lahko uporabljajo tudi druge ustrezne metode priprave vzorca.
                     Za anorganski kositer se zagotovi, da se v raztopino vnese celotni material, saj lahko zlasti zaradi hidrolize netopnih oblik hidriranih Sn(IV) oksidov pogosto pride do izgub.
                     
                        (*)  Standard EN 13804:2013, ‚Živila – Določevanje elementov in njihovih kemijskih oblik – Splošna navodila in posebne zahteve‘, CEN, Rue de Stassart 36, 1050 Bruselj, Belgija.“;"
						
                  
               
                     2.
                  
                  
                     v točki C.2.2.2 Posebni postopki za policiklične aromatske ogljikovodike se doda naslednji odstavek:
                     „Za analizo PAH v kakavu in iz kakava pridobljenih proizvodih se določanje vsebnosti maščobe opravi v skladu z uradno metodo AOAC 963.15 za določanje vsebnosti maščobe v kakavovih zrnih in iz njih pridobljenih proizvodih. Lahko se uporabijo enakovredni postopki določanja maščobe, če se lahko dokaže, da uporabljeni postopek določanja maščobe zagotavlja enako (enakovredno) vrednost vsebnosti maščobe.“;
                  
               
                     3.
                  
                  
                     v točki C.3.1 Opredelitve se opredelitev „LOQ“ nadomesti z naslednjo opredelitvijo:
                     
                                 „‚LOQ‘
                              
                              
                                 =
                              
                              
                                 meja določljivosti, najmanjša vsebnost analizirane snovi, ki se lahko izmeri s sprejemljivo statistično gotovostjo. Če sta točnost in natančnost konstantni v območju koncentracij okrog meje zaznavnosti, je meja določljivosti številčno enaka desetkratnemu standardnemu odklonu srednje vrednosti določitev slepih matric (n ≥ 20).“;
                              
                           
               
                     4.
                  
                  
                     v točki C.3.3.1 Izvedbena merila se točka (a) nadomesti z naslednjim:
                     
                                 „(a)
                              
                              
                                 Izvedbena merila za analitske metode za svinec, kadmij, živo srebro, anorganski kositer in anorganski arzen
                                 
                                    Preglednica 5
                                 
                                 
                                             Parameter
                                          
                                          
                                             Merilo
                                          
                                       
                                             Uporaba
                                          
                                          
                                             Živila, navedena v Uredbi (ES) št. 1881/2006
                                          
                                       
                                             Specifičnost
                                          
                                          
                                             Brez spektralnih interferenc ali vpliva matriksa
                                          
                                       
                                             Ponovljivost (RSDr)
                                          
                                          
                                             HORRATr vrednosti manj kot 2
                                          
                                       
                                             Obnovljivost (RSDR)
                                          
                                          
                                             HORRATR vrednosti manj kot 2
                                          
                                       
                                             Izkoristek
                                          
                                          
                                             Uporabljajo se določbe točke D.1.2
                                          
                                       
                                             LOD
                                          
                                          
                                             = tri desetine LOQ
                                          
                                       
                                             LOQ
                                          
                                          
                                             Anorganski kositer
                                          
                                          
                                             ≤ 10 mg/kg
                                          
                                       
                                             Svinec
                                          
                                          
                                             MV≤ 0,01 mg/kg
                                          
                                          
                                             0,01 < MV ≤ 0,02 mg/kg
                                          
                                          
                                             0,02 < MV < 0,1 mg/kg
                                          
                                          
                                             MV ≥ 0,1 mg/kg
                                          
                                       
                                             ≤ MV
                                          
                                          
                                             ≤ dve tretjini MV
                                          
                                          
                                             ≤ dve petini MV
                                          
                                          
                                             ≤ ena petina MV
                                          
                                       
                                             Kadmij, živo srebro, anorganski arzen
                                          
                                          
                                             MV je < 0,100 mg/kg
                                          
                                          
                                             MV je ≥ 0,100 mg/kg
                                          
                                       
                                             ≤ dve petini MV
                                          
                                          
                                             ≤ ena petina MV“
                                          
                                       
                           
               
                     5.
                  
                  
                     točka C.3.2 se nadomesti z naslednjim:
                     „C.3.2   Splošne zahteve
                     
                     Analitske metode, uporabljene za nadzor živil, so v skladu z določbami iz Priloge III k Uredbi (ES) št. 882/2004.
                     Analitske metode za skupni kositer ustrezajo nadzoru vsebnosti anorganskega kositra.
                     Za analizo svinca v vinu se metode in pravila, ki jih je določila OIV (**), uporabljajo v skladu s členom 80(5) Uredbe (EU) št. 1308/2013 (***).
                     Analitske metode za skupni arzen ustrezajo namenu presejanja za nadzor vsebnosti anorganskega arzena. Če je koncentracija skupnega arzena pod mejno vrednostjo anorganskega arzena, nadaljnje preskušanje ni potrebno in vzorec se šteje za skladnega z mejno vrednostjo anorganskega arzena. Če je koncentracija skupnega arzena enaka mejni vrednosti anorganskega arzena ali jo presega, se izvede nadaljnje preskušanje, da se ugotovi, ali je koncentracija anorganskega arzena nad mejno vrednostjo anorganskega arzena.
                     
                        (**)  Mednarodna organizacija za trto in vino."
						
                     
                        (***)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).“"